Diari Oficial de la Generalitat Valenciana


Sumari del DOGV 8869, del 29-07-2020 (2020/5206)

Notificació de la sentència, acte de rectificació i acte d'arxiu, dictats en el procediment de mesures número 851/2018.
-----------------------------------------------------------------------------------------------------------------------

### Dades del document

Número de DOGV
:   8869

Data del DOGV
:   29-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/5206


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència, acte de rectificació i acte d'arxiu, dictats en el procediment de mesures número 851/2018. [2020/5206]  
En el judici a què s'ha fet referència, s'ha dictat la Sentència núm. 28/2019, Interlocutòria de rectificació de 6 de febrer de 2019 i Interlocutòria núm. 37/2019, que tenen el text que, literalment, és com segueix:  
  
Sentència 28/2019  
Dispositiva  
Estime la demanda interposada i establisc les mesures següents en interés de la filla menor:  
1r. Atribuïsc al pare l'exercici exclusiu de la pàtria potestat, sobre \*\*\* i \*\*\*, nascuts el XXXX i el XXXX, respectivament.  
L'exercici exclusiu de la pàtria potestat implica que la mare podrà, sense comptar amb el consentiment del pare, adoptar les decisions rellevants que afecten el menor, especialment, en l'àmbit educatiu, sanitari, religiós i social.  
Per això, podrà decidir per si sol, sense el consentiment matern, l'elecció o el canvi de centre o model educatiu o activitats extraescolars que haja de realitzar; qualsevol intervenció quirúrgica, tractament mèdic o tractament psicològic; sobre la realització o no d'un acte religiós o social rellevant, així com la manera de dur-lo a terme; el canvi de domicili; l'autorització per a l'eixida del territori nacional, l'obtenció del DNI, el passaport i, en general, qualsevol tràmit administratiu que, de manera ordinària, requeriria l'autorització dels dos progenitors.  
2n. Atribuïsc al pare la guarda i custòdia dels menors.  
3r. No establisc cap règim de visites a favor de la mare.  
4t. S'assenyala la quantitat de tres-cents seixanta euros (360 euros) mensuals en concepte d'aliments en favor dels fills menors (180 euros per menor), quantitat que la mare ingressarà els 5 primers dies de cada mes en el compte que designe el pare, i que s'actualitzarà anualment conforme a les variacions de l'IPC; les despeses extraordinàries que puguen ocasionar els fills hauran d'abonar-se al 50 % entre els dos progenitors, en els termes expressats en el fonament sisé. La primera mensualitat que s'abonarà serà la corresponent a juny de 2018, data d'interposició de la demanda.  
5é. No s'hi aprecien motius per a imposar les costes processals a cap dels litigants.  
Notifiqueu aquesta resolució a les parts i feu-los saber que aquesta és susceptible de recurs d'apel·lació. El recurs haurà d'interposar-se per escrit dins del termini de 20 dies hàbils, comptador a partir de l'endemà de la notificació. Cal realitzar una consignació prèvia de 50 euros en el compte de consignacions i depòsits d'aquest jutjat, sense el requisit del qual no s'admetrà a tràmit el recurs (disposició addicional 15a de l'LOPJ, modificada per la Llei orgànica 1/2009, de 3 de novembre de 2009).  
Una vegada aquesta resolució siga ferma, remeteu una testimoniança al Registre Civil on consta inscrit el naixement A per a inscriure-hi l'exercici exclusiu de la pàtria potestat atribuït al pare. Respecte al menor P., remeteu una testimoniança al Registre Civil Central juntament amb la partida de naixement, atés que el naixement d'aquest no consta inscrit a Espanya.  
Aquesta és la meua sentència, que pronuncie, mane i signe.  
  
Interlocutòria de rectificació:  
  
Acord:  
Estime la petició formulada per la procuradora, Sonia Budi Bellod, en nom i representació de Patrik Kovac, d'aclarir la Sentència núm. 28/19, de 18.01.2019, dictada en aquest procediment, en el sentit que s'indica:  
En el primer paràgraf de la part dispositiva, on diu:  
«Estime la demanda interposada i establisc les mesures següents en interés de la filla menor:»  
Ha de dir:  
«Estime la demanda interposada i establisc les mesures següents en interés dels fills menors».  
En l'apartat 1r de la dispositiva, on diu:  
«1r. Atribuïsc al pare l'exercici exclusiu de la pàtria potestat, sobre \*\*\* i \*\*\*, nascuts el XXXX i el XXXX, respectivament.  
L'exercici exclusiu de la pàtria potestat implica que la mare podrà, sense comptar amb el consentiment del pare, adoptar les decisions rellevants que afecten el menor, especialment, en l'àmbit educatiu, sanitari, religiós i social.»  
  
Ha de dir:  
«1r. Atribuïsc al pare l'exercici exclusiu de la pàtria potestat, sobre \*\*\* i \*\*\*, nascuts el XXXX i el XXXX, respectivament.  
L'exercici exclusiu de la pàtria potestat implica que el pare podrà, sense comptar amb el consentiment de la mare, adoptar les decisions rellevants que afecten el menor, especialment, en l'àmbit educatiu, sanitari, religiós i social.»  
  
Interlocutòria 37/2019  
Part dispositiva  
Considerem finalitzades aquestes actuacions, les quals cal arxivar una vegada siga ferma aquesta resolució.  
Notifiqueu aquesta interlocutòria a les parts i indiqueu-los que aquesta no és ferma i que, en contra, s'hi pot interposar un recurs d'apel·lació per a l'Audiència Provincial, que ha de preparar-se, si pertoca, davant d'aquest mateix jutjat, dins del termini dels 20 dies següents a la notificació (articles 455 i 457 LEC).  
Així ho disposa, mana i signa Virginia Lourdes Miranzo Gambín, magistrada jutgessa titular del Jutjat de Primera Instància núm. 6 d'Elx.  
  
Atés que es desconeix el domicili o la residència actuals de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ordene la publicació d'aquest edicte en el DOGV per a portar a efecte la diligència de notificació de les resolucions a què es fa referència més amunt a Jana Snopkova.  
  
Elx, 23 de juny de 2020.- El lletrat de l'Administració de justícia: Jesús Larrosa Abellán.